

 REPUBLIKA HRVATSKA

MINISTARSTVO PRAVOSUĐA I UPRAVE

 UPRAVA ZA ZATVORSKI SUSTAV

 I PROBACIJU

 Kaznionica u Lepoglavi

KLASA: 112-01/24-01/187

URBROJ: 514-10-05-02-24-5

Lepoglava, 02. svibnja 2024.

**POZIV NA TESTIRANJE I OBAVIJEST KANDIDATIMA**

**o provedbi postupka testiranja**

Testiranje kandidata u postupku javnog natječaja KLASA: 112-01/24-01/187 objavljenog u „Narodnim novinama“ broj 30/2024 od 13. ožujka 2024. za prijam u državnu službu na neodređeno vrijeme službenika za radna mjesta:

ODJEL UPRAVNIH POSLOVA

1. stručni referent - 1 izvršitelj/ica

ODJEL TRETMANA

Odsjek provedbe programa izvršavanja kazne zatvora

2. viši stručni savjetnik – za tretman - 2 izvršitelja/ice

ODJEL ZA RAD I STRUKOVNU IZOBRAZBU ZATVORENIKA

Odsjek održavanja i radno – terapijska radionica

3. strukovni učitelj – za održavanje kotlovsko toplinskog postrojenja - 1 izvršitelj/ica

održat će se dana **10. svibnja 2024. godine (petak)** u Kaznionici u Lepoglavi,

Hrvatskih pavlina 1, **s početkom u 09,00 sati.**

Temeljem članka 10. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj 78/17 i 89/19) kandidat koji ne pristupi testiranju u zakazanom terminu više se ne smatra kandidatom u postupku.

Radi pravovremene prijave za testiranje kandidati su dužni doći 10 minuta ranije.

**Pravila testiranja:**

Testiranju mogu pristupiti svi kandidati koji su dostavili pravovremenu i urednu prijavu i koji ispunjavaju formalne uvjete iz javnog natječaja, a ne mogu pristupiti osobe koje su dobile obavijest da se ne smatraju kandidatima prijavljenim na javni natječaj.

Po dolasku na testiranje od kandidata će biti zatraženo predočenje odgovarajuće identifikacijske isprave (važeće osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti testiranju.

U prostor kaznionice nije dopušteno unositi oružje i druge predmete pogodne za napad, opojna sredstva, mobitele i druga sredstva komunikacije te fotoaparate. Za vrijeme testiranja u Kaznionici u Lepoglavi kandidati su dužni poštivati kućni red i postupati prema uputama službenih osoba. U slučaju pokušaja unosa u prostor kaznionice nedopuštenih predmeta, kršenja kućnog reda ili nepridržavanja uputa službenih osoba, kandidat će biti udaljen s testiranja te će se smatrati da je povukao prijavu na javni natječaj.

**Za vrijeme provjere znanja nije dopušteno** *- koristiti se bilo kakvom literaturom odnosno bilješkama;* - *koristiti mobitel ili druga komunikacijska sredstva*; - *napuštati prostoriju u kojoj se provjera obavlja*; *razgovarati s ostalim kandidatima niti na drugi način remetiti koncentraciju kandidata.*

Kandidati koji bi se ponašali neprimjereno ili bi prekršili jedno od gore navedenih pravila bit će udaljeni s testiranja i njihov rezultat Komisija neće bodovati.

Nakon utvrđivanja identiteta kandidatima će biti podijeljeni testovi provjere znanja, sposobnosti i vještina bitnih za obavljanje poslova radnog mjesta – 10 pitanja, a kandidatima pod rednim brojem 1. i 2. i test poznavanja rada na računalu – 10 pitanja.

Provjera znanja traje 60 minuta.

Provjera znanja, sposobnosti i vještina vrednuje se bodovima od 0 do 10.

Provjera poznavanja rada na računalu vrednuje se bodovima od 0 do 10.

Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na provedenoj provjeri znanja, sposobnosti i vještina, te na provjeri poznavanja rada na računalu ako je na svakoj provjeri dobio najmanje 5 bodova na testu.

Kandidat/kinja koji/a ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Prije intervjua kandidati će imati mogućnost uvida u testove prve i druge faze testiranja uz prethodnu najavu komisiji.

Kandidati koji su zadovoljili na provjeri znanja, sposobnosti vještina, pristupaju razgovoru s Komisijom (intervju).

Na razgovor (intervju) pozvat će se kandidati/kinje koji su ostvarili ukupno najviše bodova u prvoj i drugoj fazi testiranja, i to 10 kandidata/kinja.

Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat/kinja zadovoljio/la na intervjuu ako je dobio/la najmanje 5 bodova.

Isti dan nakon provedenog testiranja na ulazu u Kaznionicu u Lepoglavi, biti će objavljeni rezultati testiranja, te popis kandidata koji će biti pozvani na razgovor (intervju) s Komisijom.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

 **Komisija za provedbu javnog natječaja**